ZAJEDNICA sPORTSKIH UDRUGA GRADA VUKOVARA**,** TRG DRAŽENA PETROVIĆA 2, Vukovar, OIB: 30610225045,zastupan po predsjedniku Ivanu Polhertu (u nastavku teksta: Zajednica)

i

*naziv udruge / kluba*, *ulica i broj*, *mjesto*, OIB:…….., zastupan po predsjedniku *Ime i prezime predsjednika kluba* (u nastavku teksta: Korisnik)

zaključuju sljedeći:

# U G O V O R

# O SUFINANCIRANJU SPORTSKE PRIREDBE OD ZNAČENJA ZA

# GRAD VUKOVAR U 2025. GODINI

Članak 1.

(1) Ovim Ugovorom definiraju se prava i obveze potpisnika vezana za realizaciju predmetne sportske priredbe.

(2) Stranke potpisnice ovog Ugovora suglasne su da će, temeljem Javnog natječaja za sufinanciranje programa javnih potreba u sportu Grada Vukovara za 2025. godinu objavljenog 08. studenoga 2024. godine, Odluke o raspodjeli sredstava za dodjelu financijskih sredstava udrugama u području sporta od interesa za grad Vukovar u 2025. godini (URBROJ: \_\_\_\_ od \_\_\_\_\_\_\_\_\_\_\_\_\_),**,** Zajednica sufinancirati prijedlog sportske priredbe

***Naziv manifestacije***

s rokom izvršenja programa do \_\_\_\_\_\_\_\_\_\_\_ 2025.

(3) Sredstva sufinanciranja, u skladu s Javnim pozivom iz prethodnog stavka ovog članka, utvrđuju se u iznosu od

**IZNOS,**

a osigurana su u proračunu Zajednice i Grada Vukovara za 2025. godinu.

Članak 2.

(1) Sredstva iz stavka 3. članka 1. ovog Ugovora Korisnik financiranja može koristiti isključivo za realizaciju sportske priredbe iz članka 1. ovog ugovora sukladno obrascu proračuna koji je sastavni dio Ugovora.

Članak 3.

(1) Sredstva iz stavka 3. članka 1. ovog Ugovora isplatit će se iz Proračuna Zajednica za 2025. godinu na žiro račun Korisnika broj: HR………, otvoren kod ………..banke jednokratno u 2025. godini sukladno punjenju proračuna i na temelju zahtjeva Korisnika.

Članak 4.

(1) Kontrola ostvarivanja ugovornih obveza izvršit će se putem Zajednica i Upravnog odjela za obrazovanje, sport i branitelje Grada Vukovara (u nastavku teksta: Nadležni upravni odjel).

Članak 5.

(1) Korisnik financiranja je dužan Zajednici do 31. siječnja 2026. godine dostaviti završno izvješće o provedbi priredbe uz obrazloženje, dostaviti presliku vjerodostojnih isprava (računi, ugovori i slični ovjereni, potpisani i vjerodostojni dokumenti), dostaviti dokaze o plaćanju svih troškova (preslika izvoda iz banke za bezgotovinsko plaćanje, odnosno isplatnice i blagajnička izvješća u slučaju gotovinskog plaćanja), novinske, radijske, televizijske i druge objave te eventualno druge informacije.

(2) Radi kontrole namjenskog korištenja sredstava izvješće o provedbi programa treba sadržavati:

a) Opisni izvještaj provedbe programa i

b) Financijski izvještaj provedbe programa.

(3) Izvještaji se dostavljaju u tiskanom obliku na propisanim obrascima koji su sastavni dio natječajne dokumentacije i sve dodatne dokumente u elektroničkoj verziji (e-mailom, CD-u, USB stick…), do 31. siječnja 2026. godine.

(4) Ako Zajednica i Nadležni upravni odjel utvrdi da Korisnik financiranja nije dostavio uredno ispunjene obrasce, odnosno ukoliko nedostaju potrebni prilozi, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti.

Članak 6.

(1) Zajednica pridržava pravo kontinuiranog praćenja i vrednovanja provedbe sportske priredbe korisnika iz članka 1. te preispitivanje financija i troškova u bilo koje vrijeme trajanja financiranja te u razdoblju od 7 godina nakon završetka programa.

(2) Zajednica može neposrednu kontrolu iz prethodnog stavka ovog Ugovora obaviti terenskim posjetom prostorijama korisnika te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.

Članak 7.

(1) Korisnik ovlašćuje Zajednicu da radi nadzora namjenskog korištenja sredstava iz članka 1. neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od Zajednice.

Članak 8.

(1) Korisnik se obvezuje pravodobno obavijestiti Zajednicu o manjim i većim izmjenama ugovora. Manje izmjene ugovora mogu biti:

- zamjena člana projektnog tima

- promjena bankovnog računa korisnika

- promjena adrese ili drugih kontakata korisnika

- male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

(2) Manje izmjene ne zahtijevaju izradu dodatka Ugovoru.

(3) Veće izmjene ugovora su:

- izmjene proračuna između proračunskih poglavlja veće od 15%

- dodatak novih aktivnosti u program ili projekt

- promjena programskih ili projektnih aktivnosti koja značajno utječe na opseg i ciljeve.

(4) Veće izmjene Ugovora zahtijevaju izradu dodatka ugovoru i njegovo potpisivanje od strane davatelja i korisnika. Zajednica odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi dodatak ugovoru.

Članak 9.

(1) Izmjene ugovornih obveza korisnik može zatražiti najkasnije 30 dana prije isteka roka provedbe projekta. Svaka izmjena ugovornih obveza treba biti zatražena i odobrena u pisanom obliku.

(2) Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

(3) Zahtjev za većim izmjenama ugovora korisnik dostavlja Zajednici u pisanom obliku s obrazloženjem i popratnom dokumentacijom kojom se opravdava taj zahtjev.

(4) Zajednica ima pravo ne odobriti prenamjenu dijela sredstava i/ili produljenje razdoblja provedbe programa ako se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena Zajednica mora donijeti u roku od 20 radnih dana od dostave obavijesti od strane korisnika.

Članak10.

(1) Ako Zajednica utvrdi da je korisnik nenamjenski koristio sredstva financijske potpore za izvršenje programa iz članka 1. ovog ugovora ili nije proveo program u ugovorenom razdoblju, ako nije podnio odgovarajuće izvještaje u roku ili ako Zajednici ne omogući nadzor nad namjenskim korištenjem sredstava, daljnja isplata bit će obustavljena, a korisnik dužan vratiti primljena nenamjenski utrošena ili neutrošena sredstva, u roku od 30 dana od dana primitka pisane obavijesti Zajednicu o potrebi vraćanja zaprimljenih sredstava te o izvršenoj uplati sredstava obavijestiti Zajednicu.

Članak 11.

(1) Ako Zajednica utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedećih pet godina.

Članak 12.

(1) Korisnik se obvezuje na svim tiskanim, video i drugim materijalima vezanim uz program istaknuti logotip i naziv Zajednice i Grada Vukovara kao institucije koja financira program koji je predmet ugovora.

(2) Korisnik je suglasan da davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa davatelja razvoju civilnoga društva u Republici Hrvatskoj i djelovanja davatelja.

Članak 13.

Zajednica ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

Članak 14.

Potpisom ovog ugovora Korisnik se obvezuje da kao primatelj financijskih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 15.

(1) Uz obveze preuzete ovim ugovorom ugovorne strane prihvaćaju uvjete navedene u čl. 37 do 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21).

Članak 16.

(1) Na primjenu ovog ugovora odgovarajuće se primjenjuju odredbe Zakona o sportu („Narodne novine“ broj 141/22), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine“ broj 26/15 i 37/21), Odluke o utvrđivanju kriterija, mjerila i postupaka za odobravanje financiranja programa i projekata od interesa za opće dobro koje provode udruge na području grada Vukovara ("Službeni vjesnik" Grada Vukovara br. 12/24) i Pravilnika o organizaciji i sufinanciranju sportskih manifestacija na području grada Vukovara (URBROJ: 170/23 od 22. rujna 2023. godine).

Članak 17.

(1) Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti referentni broj ugovora i naziv projekta/programa te ga poslati na sljedeće adrese:

(2) Za Zajednicu

Trg Dražena Petrovića 2, 099/536-1996, [tajnik@zsugv.hr](mailto:natjecaj@zsugv.hr) , kontakt osoba: Dado Marković

(3) Za korisnika

< adresa, tel., adresa elektronske pošte korisnika za korespondenciju>

Članak 18.

(1) Mogući sporovi iz ovog ugovora rješavati će se sporazumno, a ako to neće biti moguće ugovara se nadležnost mjesno nadležnog suda za grad Vukovar.

Članak 19.

(1) U slučaju proturječnosti između odredaba Posebnih uvjeta te Općih uvjeta i odredaba iz drugih priloga, odredbe Posebnih uvjeta imat će prvenstvo.

Članak 20.

(1) Ovaj je ugovor sačinjen u tri (3) istovjetna primjerka od kojih jedan zadržava Korisnik potpore, a ostale zadržava Zajednica.

Članak 21.

(1) Ugovorne stranke razumiju odredbe ovog Ugovora, te ga u znak prihvaćanja vlastoručno potpisuju.

(2) Ovaj ugovor stupa na snagu s danom kad ga potpiše posljednja ugovorena strana.

URBROJ:

U Vukovaru, \_\_\_\_\_\_\_\_\_\_\_\_\_\_ U Vukovaru, \_\_\_\_\_\_\_\_\_\_\_\_\_\_\_\_\_

Za Korisnika Za Zajednicu

OVLAŠTENA OSOBA PREDSJEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ime i Prezime Ivan Polhert*